**Dopravný podnik Bratislava, a.s.**

**Ing. Katarína Behúňová**

Olejkárska 1

814 52 Bratislava

Váš list Naše poradové číslo Vybavuje / Linka V Bratislave

MAG 474741 MAGS SSUC 56451/24- Ing. Ľuboš Valentovič 06.12.2024 629725 ROSSC - 297 +421 2 59356 156

VEC: Stanovisko k stavbe „Trolejbusové trate v Bratislave, Nová trolejbusová trať Patrónka - Riviéra“ dokumentácia pre realizáciu stavby

|  |  |  |
| --- | --- | --- |
| Stavebník | **Hlavné mesto SR Bratislava, Primaciálne námestie 1, 814 99 Bratislava** | |
| Názov stavby | **Trolejbusové trate v Bratislave, Nová trolejbusová trať Patrónka - Riviéra** | |
| Katastrálne územie | | **Staré mesto** |
| Parcela č. | | **Podľa PD** |
| Miesto stavby | | **Mlynská dolina** |
| Druh podanej dokumentácie | | **PD pre realizáciu stavby** |
| Spracovateľ | | **Ing. Peter Jacko** |
| Dátum spracovania dokumentácie | | **10/2024** |

Popis stavby v zmysle predloženej dokumentácie

Hlavným cieľom projektu je zníženie environmentálnych dopadov z dopravy. Zároveň sa zefektívni prevádzka MHD v dotknutých lokalitách a zlepší dostupnosť významných cieľov ciest obyvateľov Dlhých dielov. Ciele projektu sa dosiahnu výstavbou trolejbusovej trate, ktorá spojí samostatnú trolejbusovú trať na Dlhých dieloch s celým systémom trolejbusových tratí mesta cez Mlynskú dolinu. Navrhovaná trolejbusová trať prepojí Dlhé diely s Patrónkou, Hlavnou stanicou a oblasťami smerom na Račianske / Trnavské mýto. Nahradenie autobusov trolejbusmi taktiež zlepší podmienky dopravy a dostupnosť v kopcovitých terénoch a zlepší komfort cestovania. Prepojenie oblasti Dlhých dielov s centrom mesta, Trnavským / Račianskym mýtom, až po Trnávku, ale aj zvýšenie počtu dopravných kapacít by veľmi pomohlo spomínanej oblasti, nakoľko zvýšenie dopytu po linkách v oblasti Dlhých dielov je dlhodobým problémom. Dlhodobou akútnou požiadavkou Trolejbusové trate v Bratislave, Nová trolejbusová trať Patrónka–Riviéra (DÚR) B. Technická správa 5 obyvateľov dotknutých častí je zvýšenie kapacity linky č. 32, ktorá spája Dlhé diely s Hlavnou stanicou a celkovo nedostatočné prepojenie s ďalšími časťami mesta.

**Konštatujeme:**

Stavbou **bude dotknutá Mlynská dolina (cesta I/2), ul. Pri Habánskom mlyne (MC II), Botanická ul. (MC I), , Karloveská ul. (MC I), Nábrežie armádneho generála Ludvíka Svobodu (MC I) ktoré sú v správe Hl. mesta SR Bratislavy**. Na podklade odborného posúdenia predloženej dokumentácie v rozsahu odborných kompetencií v zmysle §140a zákona č. 50/1976 Zb. o územnom plánovaní a stavebnom poriadku (Stavebný zákon) v znení neskorších predpisov a §3d zákona č. 135/1961 Zb. o pozemných komunikáciách (Cestný zákon) v znení neskorších predpisov máme k riešeniu stavby „**Trolejbusové trate v Bratislave, Nová trolejbusová trať Patrónka - Riviéra**“ v zmysle predloženej dokumentácie nasledovné pripomienky:

1. Žiadame dodržiavať podmienky uvedené v stanovisku č. MAGS SSUC 56451/24-479287 ROSSC – 188 zo dňa 24.10.2024
2. Po preštudovaní statického posudku súhlasíme s umiestnením trakčných stĺpov do oporného múru v Mlynskej doline. Zároveň stále platí,  **že SSÚC – OSaÚTO nebude zodpovedať za žiadne škody spôsobené výstavbou trakčného vedenie na majetku v jeho správe, ktoré tieto práce spôsobia na múroch či iných technických objektoch v správe SSÚC – OSaÚTO. Všetky tieto škody na majetku mesta (múry, podjazd...) bude mať povinnosť odstraňovať vo svojej réžii a na svoje náklady správca trakčného vedenia, t.j. Dopravný podnik Bratislava, a.s. Pred zahájením prác dotýkajúcich sa múrov a mostov požadujeme predložiť požadované doklady, technologický postup prác a samozrejme statické výpočty. Súčasne je Zhotoviteľ povinný prizývať zástupcu správcu k realizácii prác. Bez týchto dokladov nemôžu byť práce zahájené a ani stavba skolaudovaná.**
3. PD – min. situáciu a TS (najlepšie v elektronickej forme) musíte predložiť na vyjadrenie aj správcovi verejného osvetlenia - Technické siete Bratislava, ktorý uvedie podmienky k predmetnej PD v samostatnom vyjadrení.

**Upozornenie**

* Platnosť tohto stanoviska za SSÚC je dva roky odo dňa jeho vypracovania.
* Toto stanovisko sa vydáva aj pre účely dopravného pripojenia stavby v zmysle §3b cestného zákona + značenie
* Žiadame 2 mesiace pred začiatkom prác (po vydaní stavebného povolenia) informovať SSÚC mailom na spravakomunikacii@bratislava.sk. V prílohe tohto mailu pošlite aj povolenie na rozkopávku od príslušného CSO.
* Po nadobudnutí právoplatnosti stavebného povolenia je možné vykonávať zmeny v PD len na základe súhlasu správcu cesty. Tieto zmeny nie je možné vykonať kýmkoľvek na mieste stavby, ale len na základe písomného povolenia správcu cesty (zápisom do stavebného denníka).

**Toto stanovisko nenahrádza:**

* Stanovisko hl. m. SR Bratislavy ako prípadného vlastníka pozemku, resp. susedných pozemkov a stavieb, vrátane bytov
* Rozhodnutia príslušného cestného správneho orgánu (napr. rozkopávkové povolenie, povolenie na zvláštne užívanie miestnych komunikácií, povolenie na zriadenie vjazdu alebo pripojeniu na miestnu komunikáciu)
* Záväzné stanovisko k zriadeniu vjazdu alebo k pripojeniu na miestnu komunikáciu
* Záväzné stanovisko hl. m. SR Bratislavy k investičnej činnosti

**Poznámka**

Situáciu si ponechávame na Sekcii správy a údržby ciest (SSÚC)

V prípade ďalšieho podania žiadame k žiadosti priložiť aj fotokópiu tohto vyjadrenia.

S pozdravom

Mgr. Valér Jurčák

Riaditeľ sekcie

**Prílohy**

1x projektová dokumentácia

1x informačná povinnosť

**Co**

Magistrát hl. m. SR Bratislavy – ODP